
ДО
СВЕТЛОЗАР СИМЕОНОВ
ОБЩИНСКИ СЪВЕТНИК 
ОТ ГРУПАТА НА ПП ГЕРБ
В ОБЩИНСКИ СЪВЕТ-РУСЕ

ЧРЕЗ
АКАД. ХРИСТО БЕЛОЕВ
ПРЕДСЕДАТЕЛ НА ОБЩИНСКИ СЪВЕТ  
РУСЕ
На Ваш №ОбС-822/18.06.2026 г.

ОТНОСНО: Облагородяване на площада, находящ се в гр. Русе, между пресечните ул. ,,Оборище“, ул. ,,Д-р Петър Берон“ и ул. ,,Панайот Хитов“
 

УВАЖАЕМИ ГОСПОДИН СИМЕОНОВ,

В Община Русе, с вх. № 06-01-268/19.06.2026 г. постъпи питане относно облагородяване на площада, находящ се в гр. Русе между пресечните ул. ,,Оборище“, ул.“ Д-р Петър Берон“ и ул. ,,Панайот Хитов“.

На поставените от Вас въпроси Ви предоставям следната информация: 
1. Предвижда ли се облагородяване на горепосочената градинка от Община Русе и ако да, то кога се очаква?

На конкретния въпрос е предоставена информация на заседание на  Общински съвет – Русе, проведено на 25.06.2026 г.

2. Служителите на специализирано звено ИООРС дали са посещавали мястото и дали са предприемали някакви мерки срещу нерегламентирани действия на бездомните и съмнителни лица, превзели градинката?
Служители на СЗ „ИООРС“ при Община Русе съвместно със служители на сектор „Общинска полиция“ ежедневно извършват обходи на територията на гр. Русе, включително в района на пл. „Оборище“. Патрулите са в състав от двама служители, които при констатиране на нарушения предприемат необходимите действия в рамките на предоставените им със закон и подзаконови нормативни актове правомощия.
Основните функции на СЗ „ИООРС“ са свързани с осъществяване на контрол по спазването на наредбите на Общински съвет – Русе и изпълнение на възложените със закон и вътрешни актове дейности. При установяване на лица, чието поведение създава предпоставки за нарушаване на обществения ред или са налице данни за извършено нарушение или престъпление от компетентността на органите на Министерството на вътрешните работи, незабавно се уведомяват съответните полицейски органи за предприемане на действия по компетентност.
Извършени са няколко проверки от Общинска полиция на горепосоченото място, при които са установени бездомни и съмнителни лица. На същите са дадени разпореждания незабавно да почистят замърсения от тях район, като разпорежданията са изпълнени. След това лицата са отстранени от мястото.

3. Защо все още няма отговор на двете питания относно въпросната сграда отправени от общинския съветник д-р Кръстева?

Изпратени са отговори с писмо, с изх. № 06-01-112#5/28.04.26 г., като всички предписания са изпратени с копие на г-жа Кръстева на електронна поща: rosikrasteva@abv.bg. 

4. Какви мерки сте предприели за обезопасяване на опасната сграда и има ли съставен и връчен протокол, с който да задължите собствениците да възстановят оградата и ограничат достъпа на бездомни лица?

Относно изоставената къща, находяща се  на ъгъла на ул. „Оборище“ и ул. „Д-р Петър Берон“- до собствениците на имота е изпратено писмо, с което същите са уведомени  за задълженията им по Закона за устройство на територията.
На основание чл. 195 във връзка с чл. 169, ал. 3 от Закона за устройство на територията (ЗУТ), на собствениците е указано, че са длъжни да поддържат строежите/сградите в техническо състояние, отговарящо на основните изисквания към строежите, както и да не извършват и да не допускат извършването на промени, които водят или могат да доведат до влошаване на проектните нива на съответствие с нормативните изисквания за целия строеж или за отделни негови характеристики.
В писмото е посочено още, че съгласно разпоредбите на чл. 169, ал. 3 от ЗУТ строежите следва да бъдат проектирани, изпълнявани и поддържани в съответствие с изискванията на нормативните актове относно:
· опазване на защитените зони, защитените територии, другите защитени обекти и недвижимите културни ценности;
· намаляване на риска от бедствия; 
· физическата защита на строежите.
На собствениците е указано да предприемат необходимите действия за привеждане и поддържане на имота в състояние, съответстващо на изискванията на действащото законодателство, като при неизпълнение ще бъдат предприети последващи действия по реда на Закона за устройство на територията.

5. Проверяван ли автомобил марка Фиат с рег.№ Р2875АК и дали е връчено предписание от Община Русе на собственика за премахване на посоченото МПС от общественото място?
Автомобилът е паркиран на ул. „Оборище“ № 2. След извършена проверката е установено, че той е с валиден годишен технически преглед до 06.05.2027 г., което обстоятелство не го категоризира като излязло от употреба моторно превозно средство /ИУМПС/ и не налага включването му в процедура за принудително премахване.

	     
С уважение, 
                               
ЕНЧО ЕНЧЕВ
За Кмет на Община Русе,
Съгл. Заповед № РД-01-2537/13.07.2026 г.





















	България, Русе 7000, пл. „Свобода” 6; факс: +359 82 83 44 13, 
email: mayor@ruse-bg.eu; www.obshtinaruse.bg

	 



	България, Русе 7000, пл. „Свобода” 6; факс: +359 82 83 44 13, 
email: mayor@ruse-bg.eu; www.obshtinaruse.bg

	 



image2.emf
X


image1.emf
X

Изх. №

Община Русе


image3.png
B OBLLIUHA PYCE
%




